钦定古今图书集成/理学汇编/学行典/第111卷 > 陈龙正语录 > 《随时问学》
## 钦定古今图书集成/理学汇编/学行典/第111卷 > 陈龙正语录 > 《随时问学》

原来天下物理止在身心，身心之外无第二物，反求
之外无第二事，何其约也？所以思齐内省，则虽涉稗
官，听俚言，莫非约礼。若不能反躬实践，徒增意见，资
辩说，则虽梦寐《六经》，游心大《易》，止为博文。意主于文，
博约为二矣；意主于礼，博约为一矣。